ApstiprinātS
Daugavpils pilsētas domes iepirkuma komisijas
2017.gada 8.februāra sēdē, prot.Nr.2

**Atklāta konkursa**

**“DAUGAVPILS PILSĒTAS PAŠVALDĪBAS IELU PĀRBŪVE”**

identifikācijas numurs DPD 2017/9

**Atbilde uz pretendenta jautājumu Nr.1**

 Daugavpils pilsētas domes iepirkuma komisija 2017.gada 8.februāra sēdē (prot.Nr.2) ir izskatījusi pretendenta uzdoto jautājumu/pretenziju konkursa 26.1.punktā noteiktās kvalifikācijas prasības sakarā, un sniedz šādu atbildi:

**Jautājums/pretenzija:** “Nolikuma 26.1.punktā ir noteikts, ka *Pretendentam tā darbības iepriekšējo 5 (piecu) gadu (2016., 2015., 2014., 2013., 2012., kā arī 2017.gada periods) laikā (vai īsākā laika periodā, ja Pretendents ir dibināts vēlāk) ir pieredze vismaz viena objekta - ceļa vai ielas pārbūves būvdarbu veikšanā, vai jauna ceļa vai ielas būvniecībā. Līgumam jābūt izpildītam*.

Pretendents norāda, ka no šāda formulējuma nav skaidrs cik lielam izpildīto darbu apjomam ir jābūt, lai tas atbilstu 26.1.punkta formulējumam.

Pretendents norāda, ka pie šādiem apstākļiem var pieteikties jebkurš komersants, kas ir piedalījies ielu/ceļu pārbūves darbu veikšanā, līdz ar to var būt apdraudēta izpildīto darbu kvalitāte. Publisko iepirkumu tiesību pamatjēga ir nodrošināt iepirkuma priekšmeta piešķiršanā vienlīdzīgu attieksmi, kas izslēgtu starp pretendentiem negodīgu konkurenci, iepriekš zināmu priekšrocību piešķiršanu noteiktam pretendentam iepretim citiem konkurentiem.

Pretendents uzskata, ka Nolikuma 26.1.punkta formulējums ir vispārīgs un nedos iespēju objektīvi izvērtēt iesniegtos piedāvājumus.

Atsaucoties uz iepriekš teikto, pretendents lūdz konkretizēt pieredzes minimālos apjomus (izpildīto darbu līguma summa/izpildīto darbu apjoms)”.

***Atbilde uz Jautājumu/pretemziju:*** *Iepirkuma komisija norāda, ka tas, kādas konkrētas prasības iepirkuma procedūras dokumentācijā ir izvirzāmas attiecībā uz pretendentu kvalifikāciju, piedāvājuma saturu vai iepirkuma procedūras rezultātā noslēdzamā iepirkuma līguma izpildi, ir pasūtītāja prerogatīva, proti, pasūtītājs, izvērtējot konkrētus apsvērumus, ir tiesīgs noteikt tādas prasības, kas tā ieskatā ir atbilstošas konkrētā iepirkuma priekšmeta specifikai un spēj nodrošināt efektīvu iepirkuma līguma izpildi. Līdz ar to no Publisko iepirkumu likuma viedokļa nozīme ir vienīgi tam, vai pasūtītāja izvirzītās prasības ir vienlīdzīgas pret visiem pretendentiem un nav diskriminējošas. Par diskriminejošām un konkurenci ierobežojošām, var atzīt vienīgi tādas prasības, kuras būtiski un nepamatoti* ***ierobežo*** *konkurenci un pretendentu iespējas kvalificēties dalībai konkursā vispār. Konkrētā prasība nav konkurenci ierobežojoša vai diskriminējoša, bet gluži otrādi veicina konkurenci, pieļaujot kvalificēties jebkuram pretendentam, kuram ir pieredze vismaz viena objekta - ceļa vai ielas pārbūves būvdarbu veikšanā, vai jauna ceļa vai ielas būvniecībā. Vienīgais nosacījums ir tas, ka līgumam jābūt izpildītam, par ko pretendents iesniedz pozitīvu atsauksmi. Kvalifikācijas prasība, kas neparedz ierobežojumus ar noteiktiem apjomiem vai līgumcenu, bija noteikta apzināti, līdz ar to lūgums precizēt kvalifikācijas prasību tiek noraidīts.*

Iepirkuma komisijas priekšsēdētāja J.Kornutjaka